stanford-oval/wikipedia huggingface dataset:
טדאוש גבטנר

| --- | --- |

 לידה:  18 בנובמבר 1897 ורשה, פולין הקונגרסאית, האימפריה הרוסית 
 פטירה:  14 באוקטובר 1944 (בגיל 46) Stalag XI-A, גרמניה הנאצית 
 מידע כללי
 מדינה:  הרפובליקה הפולנית השנייה, פולין הקונגרסאית 
 השכלה:  בית הספר לכלכלה בוורשה 
 ספורט
 ענף ספורט:  כדורגל 
 הישגים
 פרסים והוקרה:  חסיד אומות העולם (21 באוקטובר 1981) 
 
טדאוש גבטנר (Tadeusz Gebethner; ‏18 בנובמבר 1897 – 14 באוקטובר 1944) היה כדורגלן וסוחר ספרים פולני, אשר הציל את שלושת בני משפחת אברהמר בזמן הכיבוש הנאצי של פולין. הוא היה קצין מילואים בצבא הפולני בדרגת לוטננט. לאחר כיבוש פולין על ידי הנאצים היה חבר במחתרת הפולנית ולחם במרד ורשה.
בשנת 1911 ייסד את מועדון הספורט פולוניה בוורשה, והיה הקפטן הראשון בקבוצת הכדורגל שלה. בשורות מועדון זה שיחקו בני מיעוטים, כולל יהודים.
עם פרוץ מלחמת העולם השנייה התנדב לצבא הפולני ושירת בחטיבה ה-102 של חיל הפרשים. גבטנר נפל בשבי ונכלא בליטא. לאחר שהצליח להימלט ממחנה השבויים חזר לוורשה.
פעילותו בתקופת השואה להצלת יהודים

ב-1942 פנה אליו אדם שהועסק אצל אביו וביקש ממנו לסייע ללודביקה אברהמר ובתה אלינה שנמלטו לוורשה לאחר ששרדו טבח שנערך בסקווינה. גבטנר הסכים להגן עליהן בביתו וכעבור מספר שבועות אף צירף אליהן גם את בעלה של לודביקה, סולומן. גטבנר המשיך לסייע למשפחת אברהמר ואף ניסה להשיג עבורם תעודות זהות מזויפות. כאשר האב נזקק לטיפול רפואי הפעיל גבטנר את קשריו במחתרת הפולנית לטובת הבאת מנתח לביתו. בשנת 1943, כנראה בעקבות הלשנה, אסרו שוטרים פולנים את בני משפחת אברהמר בביתו של גבטנר. גבטנר שיחד את השוטרים בסכום כסף גדול, ובלבד שלא יסגירו את בני משפחת אברהמר לגסטפו. בפברואר 1944 הצליח גבטנר להוציא את משפחת אברהמר מפולין אל הונגריה, שנחשבה אז כמקום בטוח ליהודים.
באוגוסט 1944, בעת מרד ורשה נפצע גבטנר קשה. הרופאים קטעו את רגלו וידו בניסיון להציל את חייו, אך לשווא. ב-14 באוקטובר 1944 מת גבטנר מפצעיו במחנה שבויים בגרמניה. לאחר מותו הועלה לדרגת קפטן.
לאחר המלחמה

משפחת אברהמר הצליחה לשרוד את השואה, ובסיום המלחמה עלתה לישראל.
ב-1981 הוענק לגבטנר תואר חסיד אומות העולם.
הערות שוליים

↑  סקווינה באנציקלופדיית הגיטאות
| --- | --- |
בקרת זהויות :  PLWABN: 9811557409905606  VIAF: 1357160364941463680005   WorldCat (עם VIAF): 1357160364941463680005
חבורת כורכר

חבורת כורכר בנויה מכורכר, חולות, חלוקים וקונגלומרטים, טיטים, טיטים חוליים, אלוביום חומר סחף וחרסיות. החבורה משתרעת מתחת לשפלת יהודה. חשיבותה הכלכלית היא במי התהום המצויים בה.
החבורה הורבדה בתקופת פליסטוקן בתור הרביעון אשר בעידן הקנוזואיקון. משך תקופתה: 1.74 מיליוני שנים, מלפני 1.75 מיליוני שנים ועד לפני 10,000 שנה.
תכונות החבורה

החבורה מישורית ונוטה מערבה. למעשה היא ממשיכה לשקוע גם כיום בקצה המערבי של מדף היבשת, החל מכ-10 ק"מ ממערב לקו החוף. מזרחה - עובי החבורה משתנה בהתאם לריחוקה מקו-חוף הים התיכון. בקרבת החוף עומקה הוא 180 מטר עד 200 מטר, ובמזרחה - עומקה הולך ופוחת עד להיעלמותה: בשפלת יהודה - 20 ק"מ מהחוף ובאזור גבעת אולגה - 15 ק"מ מהחוף.
אקוויפר באזור השפלה והחוף של ישראל. נוצר מעל החרסיות המצויות בחלקה העליון של חבורת כורכר הבא ברציפות אחרי חבורת סקיה המכילה בחלקה העליון חרסיות. חלק מהמים הם מלוחים ברמות שונות - לעיתים  פחות ממי הים - תלוי במידת החדירה של מי הים לאקוויפר מתחת לשפלת החוף. הפוטנציאל שלהם בתור מים להתפלה הוא בכך כי במרחקים משתנים מקו-החוף המליחות יורדת. גם קיים חשש שהמים זוהמו בשל חדירת פסולת מוצקה אליהם.
סביבת היווצרות

סביבת ההיווצרות של החבורה קשורה קשר הדוק עם סביבת ההיווצרות של אבן הכורכר. בהגדרתו, כורכר הוא אבן חול גירית - כלומר גרגרי חול האחוזים יחד על ידי חומר מלכד גירי. הגדרה זו מתאימה בעיקר לכורכרים של מרכז ישראל ודרומה. ככל שמצפינים לאורך החוף, יותר ויותר מהחומר המלוכד הוא ממקור של שברי צדפים ופחות גרגרי חול קוורציים. הכורכר עשוי להיות סלעי או פריך בהתאם לחוזק ההתלכדות.
ההשפעה על המבנים

עוביה של החבורה בקרבת החוף מהווה שיקול בתכנות מבנים על בשפלת יהודה. ככל שהמיקום הוא קרוב לקו החוף המבנים גוברת הסכנה לקריסת מצוקי הכורכר בשל האירוזיה הנגרמת על ידי גלי הים. אפילו באזור בנימינה - גבעת עדה, גיבשו המלצה לאשר, במקומות הנמוכים, מבנים רק בני 2–4 קומות.
התצורות

החבורה מורכבת מיחידות המסלע הבאות: כורכר – היא אבן חול קרבונאטית ("כורכר"), חמרה - היא הקרקע האדומה, אלוביום חומר סחף הנסחף על ידי המים מורכב מחול חלוקים וחרסית והחרסיות.
התצורות העיקריות של החבורה הם:
תצורת כורדאני - כורכר בצפון ישראל.
תצורת חפר - כורכר וחמרה - הם ממוצא יבשתי - רב הכורכרים החשופים בשרון, וכנראה גם במערב פלשת.
תצורת רחובות - שכבות חמרה וחרסית כהה - ממוצא יבשתי.
תצורת אחוזם  - קונגלומרט עבה הנפוץ במזרח שפלת יהודה.
הערות שוליים

↑  מקור: איתן רומם ואורי רמון
חורבת מנוח

| --- | --- |
אין תמונה חופשית
 היסטוריה
 תקופות:  התקופה הביזנטית בארץ ישראל 
 מיקום
 מדינה:  ישראל 
 קואורדינטות:  31°17′24″N 34°38′47″E﻿ / ﻿31.29°N 34.646389°E﻿ / 31.29; 34.646389
  מפת מיקום  מפה דינמית   (למפת מערב הנגב מוגדלת) חורבת מנוח(למפת מערב הנגב רגילה) חורבת מנוח(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת מנוח(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת מנוח  he חורבת מנוחhe חורבת מנוחמפת  __ אופקים (in English: Ofakim)  __ בסיס חצרים (in English: Hatzerim Airbase) [‌צפון הנגב‌]מכל הכיוונים: __ מועצה אזורית מרחבים (in English: Merhavim Regional Council) ממזרח: __ מועצה אזורית בני שמעון (in English: Bnei Shimon Regional Council) tabBackground:;tabBorder:#aaa;defaultTab:0;
 
חורבת מנוח היא חורבה עתיקה, הנמצאת בנגב הצפוני-מערבי, מדרום מזרח לאופקים.
ראשיתה של חורבת מנוח בתקופה הביזנטית, אך יש ממצאים ארכאולוגיים לפעילות גם בתקופה ההלניסטית. המקום היה פעיל ומיושב, גם בתקופה הישראלית.
בתוך חורבת מנוח ישנם שני אתרים עיקריים: תל מנוח ובארות מנוח. בארות מנוח הם קבוצה של בארות עתיקים מתקופות קדומות, הנמצאות באפיקו של נחל מנוח. תל מנוח הוא המקום בו נעשתה כל הפעילות בתקופות הללו, ובו נמצאו ממצאים ארכאולוגיים כגון: מבני אבן, חרסים ואבני פסיפס, בסיסים וכותרות (של עמודים) ועוד.
הערות שוליים

↑  גיליון 129 לשנת 2017אופקים, באתר www.hadashot-esi.org.il
חבורת וייטהד המצומצמת

חבורת וייטהד המצומצמת של חוג A היא חבורה אבלית, שמסמנים  \operatorname {SK} _{1}(A), המודדת באיזו מידה מטריצות בעלות דטרמיננטה 1 מעל A הן מכפלה של קומוטטורים. אפשר להגדיר את החבורה כשיש דטרמיננטה מחבורות המטריצות מעל החוג; למשל כאשר A קומוטטיבי, או כאשר A אלגברה פשוטה מרכזית. זוהי תת-חבורה של חבורת וייטהד  \operatorname {K} _{1}(A) המוגדרת עבור כל חוג A. החבורה קרויה על שמו של המתמטיקאי הבריטי ג'ון וייטהד.
חוגים קומוטטיביים

יהי A חוג קומוטטיבי. נסמן ב- \operatorname {GL} (A) את חבורת המטריצות ההפיכות מכל סדר מעל A (גבול ישר של חבורות המטריצות מממדים סופיים). הדטרמיננטה מגדירה סדרה קצרה מדויקת  1\to \operatorname {SL} (A)\to \operatorname {GL} (A)\to A^{*}\to 1. חלוקה בחבורת הקומוטטורים  [\operatorname {GL} (A),\operatorname {GL} (A)] מגדירה את הסדרה  1\to \operatorname {SK} _{1}(A)\to \operatorname {K} _{1}(A)\to A^{*}\to 1, כאשר  \operatorname {K} _{1}(A)=\operatorname {GL} (A)/[\operatorname {GL} (A),\operatorname {GL} (A)], ו- \operatorname {SK} _{1}(A) הוא הגרעין של הדטרמיננטה מהחבורה הזו לחבורת ההפיכים של A. הסדרה הזו מפוצלת:  \operatorname {K} _{1}(A)=A^{*}\oplus \operatorname {SK} _{1}(A).
אלגברות פשוטות מרכזיות

תהי A אלגברה פשוטה מרכזית מממד סופי מעל שדה F כלשהו. אפשר לשכן אותה באלגברת מטריצות מעל שדה הפיצול של F, וכך להפעיל את ההגדרות של המקרה הקומוטטיבי. באופן יותר מפורש, יש פונקציה כפלית  N:A^{\times }\rightarrow F^{\times } (הנורמה המצומצמת), המתלכדת עם הנורמה על כל תת-שדה. את חבורת האיברים בעלי נורמה 1 מסמנים ב- \operatorname {SL} _{1}(A). תת-חבורת הקומוטטורים  A' של  A^{\times } מוכלת ב- \operatorname {SL} _{1}(A), וחבורת המנה  \operatorname {SL} _{1}(A)/A' היא חבורת וייטהד המצומצמת של A; מסמנים אותה ב- \operatorname {SK} _{1}(A).
השערת Tannaka-Artin (שהיא השערת Kneser-Tits לחבורות אלגבריות מטיפוס  A_{n}) סברה ש- \operatorname {SK} _{1}(A)=1 פרט לשני מקרים יוצאי דופן (מטריצות מממד 2 מעל שדה מסדר 2 או 3). השערה זו הופרכה על ידי פלטונוב (1975).
תוצאות כלליות

החבורה  \operatorname {SK} _{1} טריוויאלית עבור מטריצות מעל השדה (פרט ליוצאי הדופן שהוזכרו לעיל). החבורה תלויה רק במחלקה של A בחבורת בראוור (בזכות דטרמיננטת דודונה). האקספוננט שלה מחלק את האינדקס של האלגברה. והיא כפלית ביחס לפירוק למכפלה טנזורית של אלגברות מדרגות זרות. מסיבות אלה מספיק להבין את  \operatorname {SK} _{1}(A) כאשר A אלגברת חילוק מדרגה שהיא חזקת ראשוני. החבורה טריוויאלית עבור אלגברות מדרגה ראשונית (Wang, 1950).
תלות בתכונות של שדה הבסיס

\operatorname {SK} _{1} טריוויאלית מעל שדות מקומיים ומעל שדות מספרים. יינצב'סקי הראה ש- \operatorname {SK} _{1}(A)=1 אם שדה הבסיס הוא בעל התכונה  C_{2}^{0} (העתקת הנורמה היא על לכל אלגברה פשוטה מרכזית מעל הרחבה סופית; כל שדה בעל התכונה  C_{2} הוא גם  C_{2}^{0}, אבל לא להפך). מהתכונה  C_{2}^{0} נובע ש- \operatorname {cd} (F)\leq 2 כאשר  \operatorname {cd} (F) הוא הממד הקוהומולוגי של F; ואם F שדה מושלם, גם להפך (מרקורייב-סוסלין, 1985).
תהי A אלגברה שהאינדקס שלה הוא חזקת-p. אם F שדה ממאפיין שונה מ-p וממד-p הקוהומולוגי של F הוא לכל היותר 2, אז  \operatorname {SK} _{1}(A)=1.
אם  \operatorname {cd} (F)\leq 3 אז  \operatorname {SK} _{1}(Q\otimes Q')=1 לכל שתי אלגברות קווטרניונים Q ו-'Q. השערת סוסלין היא שזה נכון לכל אלגברה.
טפחות (מושב)

| --- | --- |

מדינה: ישראל ישראל
מחוז: הצפון
מועצה אזורית: מרום הגליל
גובה ממוצע: ‎83 מטר
תאריך ייסוד: 1980
תנועה מיישבת: הפועל המזרחי
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 492 תושבים
    - שינוי בגודל האוכלוסייה: ‎-5.6% בשנה
 מפת מיקום  מפה דינמית   (למפת הגליל העליון מוגדלת) טפחות(למפת הגליל העליון רגילה) טפחות(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום טפחות(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום טפחות32°52′07″N 35°25′20″E﻿ / ﻿32.8685454033022°N 35.4221947400709°E﻿ / 32.8685454033022; 35.4221947400709  heמפת היישובים של מועצה אזורית מרום הגליל (in English: Merom HaGalil Regional Council) באדום - טפחות בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

טְפָחוֹת הוא יישוב ישראלי דתי הממוקם כמה מאות מטרים מדרום  למע'אר ושייך למועצה אזורית מרום הגליל.  היישוב נקרא על שם הגבעה עליה הוא ממוקם, גבעת טפחות.
המושב הוקם בשנת 1980 על ידי בני משפחות מהמושבים הסמוכים ובעזרתה של הסוכנות היהודית.
המושב מונה 521 תושבים, ביניהם שר העלייה והקליטה אופיר סופר.
במושב פועלת ישיבת ההסדר נתיב טפחות. כשני קילומטרים מדרום־מזרח למושב נמצא האתר הארכאולוגי חורבת ממלח, שבו שרידי בית כנסת מתקופת התלמוד. במושב פועל סניף של תנועת הנוער בני עקיבא.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007590413505171
טפטין

אחד משְׁטִיחֵי הטַפֵּטִין בסדרה ציד החד-קרן, 1495-1505. הקלויסטרס, מוזיאון המטרופוליטן לאמנות, ניו-יורק.
טַפֵּטִין או גובלן היא שיטת אריגה אמנותית, לרוב של שטיח, אשר נעשית באופן מסורתי בעבודת יד בעזרת נול. הטפטין נעשה בטכניקה המכונה סוּמָק בה חוט ערב מלפף חוט שתי, באופן שכל חוטי השתי חבויים בסיום העבודה, בניגוד לאריגת בדים שם חוטי השתי נשארים גלויים.
בישראל מוצגים כמה טפטין מפורסמים בטרקלין שאגאל שבכנסת, אותם עיצב מארק שאגאל.
ראו גם

גובלן
הערות שוליים

↑  מילון אריגה אמנותית [טקסטילים] (תשס"ב), באתר האקדמיה ללשון העברית
| --- | --- |
בקרת זהויות :  NLI: 987007560962705171  BNE: XX524932  BnF: cb119336376 (data)  GND: 4006648-4  LCCN: sh85132407  NDL: 00572710  NKC: ph126449
טילמן רימנשניידר

| --- | --- |

 לידה:  1460 Heilbad Heiligenstadt, הרפובליקה הפדרלית של גרמניה 
 פטירה:  17 ביולי 1531 (בגיל 71 בערך) וירצבורג, הרפובליקה הפדרלית של גרמניה 
 מקום קבורה:  Wurzburg Cathedral 
 תקופת הפעילות:  1475–1531 (כ־56 שנים) 
 תחום יצירה:  פיסול, גילוף בעץ 
 זרם באמנות:  רנסאנס גרמני 
 יצירות ידועות:  Zwölfbotenaltar 
 צאצאים:  Bartlmä Dill Riemenschneider 
 
פרוטרט עצמי של טילמן רימנשניידר
טילמן רימנשניידר (בגרמנית: Tilman Riemenschneider;‏ 1460, הייליגנשטדט – 7 ביולי 1531, וירצבורג) היה מגלף ופסל בעץ ובאבן, גרמני שפעל בעיר הגרמנית וירצבורג. רוב יצירותיו הוצבו בכנסיות בווירצבורג ובסביבתה הקרובה. אף שהתפרסם בדורו בעבודותיו המרשימות הוא נשתכח לאחר מותו. בשנת 1822 התגלה קברו, עם המצבה המגולפת שעליו, במהלך עבודות פיתוח, וכך, בתקופה שבה פרח הרומנטיציזם הגרמני, חודש העניין בעבודתו האמנותית.
רימנשניידר פיסל בעיקר בעץ עיטורים בעלי תוכן דתי לכנסיות. עבודתו של רימנשניידר מבטאות בסגנונן את הסגנון הגותי המאוחר שלא הושפע עדיין מרוח הרנסאנס. למרות שעבד על פי מוסכמות ותכתיבים של הכנסייה ושל גילדת הפסלים, הצליח ליצור סגנון ייחודי. גם אם עשה שימוש בראשית דרכו בפיסול צבוע, הוא זנח טכניקה זו והתרכז בגילוף בעץ ללא כל תוספת, בהעניקו למשחקי האור וצל על פני הגילוף העמוק והמפורט תפקיד עיקרי.
עם מותו לא המשיכו יורשיו ואנשי סדנתו את סגנונו.
לקריאה נוספת

is Kalden-Rosenfeld, Tilamn Riemenschneider, The Sculptor and his Workshop, Hans-Curt Koestler, 2004, Koenigstein. ISBN 3-7845-3223-3
סנט ג'ורג' נלחם בדרקון 1495-1490
מלאכים מזמרים ומנגנים על ידי הסדנה שלו במוזיאון הישן בברלין
חורבת מוצב

| --- | --- |
אין תמונה חופשית
 היסטוריה
 תקופות:  התקופה הרומית בארץ ישראל, התקופה הביזנטית בארץ ישראל, התקופה המוסלמית המוקדמת בארץ ישראל 
 אתר ארכאולוגי
 ארכאולוגים:  גוטליב שומאכר 
 מיקום
 מדינה:  ישראל 
 קואורדינטות:  32°35′32″N 35°11′50″E﻿ / ﻿32.592341°N 35.197322°E﻿ / 32.592341; 35.197322
  (למפת הכרמל מוגדלת) חורבת מוצב(למפת הכרמל רגילה) חורבת מוצב(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת מוצב(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורבת מוצב
 
חוּרְבָּת מֻצָּב, הידועה גם כח' אֶל־חַ'זְנָה וח' אֶל־חֻ'זְנָה היא שמו של ישוב הרוס הנמצא על במת סלע בעמק יזרעאל, בין מושב היוגב לקיבוץ מגידו. חורבת מוצב יושבת על כביש רומי עתיק שהוביל מלגיו שעל יד מגידו של היום לעיר ציפורי בקרבת נצרת.
היישוב מתוארך לפי החרסים המצויים בו לתקופה הרומית, הביזנטית והערבית הקדומה. הממצאים יכולים להעיד על כך שביישוב היה מרכז פולחני של הלגיון הרומי ה-VI במאה ה-2 לספירה, אשר מחנה הקבע שלו שכן בלגיו, מדרום לחורבת מוצב. ייתכן גם שחורבת מוצב הייתה פרוור של העיר מכסימיאנופוליס (שהוקמה גם היא באתר לגיו) במאה ה-3 לספירה.
ב-20 באוקטובר 1872 סקרה את האתר משלחת מטעם הקרן הבריטית לחקר ארץ ישראל. המשלחת זיהתה באתר, שנקרא אז "ח'רבת אל-ח'וזנה", יסודות של מבנים גדולים, פירי עמודים, ושברים של סרקופגים (ארון קבורה מאבן). נמצאה כותרת השייכת להסדר הקורינתי. המשלחת מצאה אבן מסותת גדולה שחלקה הקטן קבור באדמה. תחילה חשבו אנשי המשלחת שמדובר במזבח, אך לאחר בחינה הסיקו כי מדובר בעמוד תמך גבוה.
בראשית המאה ה-20, חפר במקום גוטליב שומאכר שהיה מבני המושבה הגרמנית בחיפה וחפר באותה עת בתל מגידו הסמוך. החורבה הייתה ידועה על ידי הערבים כ"ח'רבת אל-ח'זנה". יחד עם המשלחת הוא מצא את עמוד התמך שמצאה המשלחת הבריטית 30 שנה לפניו. הוא חפר מסביב לעמוד ומדד את גבהו שהשתמר לגובה של 2.2 מטר ועוביו נע בין 60 ל-70 ס"מ בקירוב. שומאכר מצא שתי מערות שכנראה שמשו לקבורה. מקומיים סיפורו לשומאכר שאחת המערות נפתחה על ידי תושבי המקום והשלל שהיה בתוכה נבזז וכלל בתוכו כלי חרס, בקבוקוני זכוכית ותכשיטים מברונזה וזהב. שומאכר גם מצא באתר דלת אבן עליה תבליט לא גמור המציג "שני ראשי אדם מוקפים בנחשים מתפתלים" בנוסף למזבח רומי עשוי שיש, המעוטר בראשי שוורים.
מבין שרידי הבניה נמצאים ראשי קירות עשויים אבני גזית (אבנים מנוסרות ומסותתות), משקופי דלתות, חוליות של עמודי תמך, כותרות ופרטי אומנות. רוב הפריטים שהיו באתר נבזזו. מזבח נוסף נמצא בשנת 1941 וחקוקה בו כתובת בלטינית המזכירה כהן מן הלגיון הרומי ה-VI. במזרחו של היישוב נמצאו שרידיו של מבנה ציבורי, בעל תוכנית של בזיליקה. מדרום ליישוב נמצאו שרידים של כבשן זכוכית ומסביבו פסולת רבה. הממצאים באתר כוללים גם שברים של כלי חרס וכלי זכוכית ומטבעות מן התקופות הרומית המאוחרת והביזנטית (המאות ה-2'-6' לספירה) כמו גם חרסים מן התקופה הערבית הקדומה.
הערות שוליים

1 2 3 4  חוּרְבָּת מֻצָּב, אבנר רבן, אתר הסקר הארכאולוגי של ישראל
↑  מ. הקר, כביש רומאי לגיו-ציפורי, ידיעות החברה לחקירת ארץ-ישראל ועתיקותיה, 1961, עמ' 175-186
↑  Conder, C .R.; Kitchener, H.H. (1882). The Survey of Western Palestine: Memoirs of the Topography, Orography, Hydrography, and Archaeology. 2. London: Committee of the Palestine Exploration Fund, p.60
↑  G. Shumacher, TELL EL-MUTESELLIM, Vol 1: Report of Finds, Liepzig, pp. 163-165
ערך זה הוא קצרמרבנושא ארכאולוגיה. אתם מוזמנים לתרום לוויקיפדיה ו.
חברים: האיחוד

| פרק מ"חברים" |
| --- | --- |

כרזת הספיישל הרשמית
 תאריך שידור מקורי:  27 במאי 2021
 אורך:  104 דק' 
 שפה:  אנגלית
 הפקה:  קווין ס. ברייט מרתה קאופמן דייוויד קריין ג'ניפר אניסטון קורטני קוקס ליסה קודרו מאט לה-בלאנק מת'יו פרי דייוויד שווימר בן וינסטון
 בימוי:  בן וינסטון
 דף הפרק ב-IMDb
 
חברים: האיחוד (באנגלית: Friends: The Reunion), הידוע גם בשם הפרק שבו הם שוב נפגשים (באנגלית: The One Where They Get Back Together), הוא ספיישל איחוד של סדרת הסיטקום האמריקאית "חברים". הפרק הופק על ידי מפיקי הסדרה המקוריים, קווין ס. ברייט, מרתה קאופמן ודייוויד קריין, צוות השחקנים הראשיים של הסדרה ועל ידי בן וינסטון, שהיה אמון על בימוי הפרק.
ספיישל האיחוד עלה לשידור בשירות הזרמת המדיה "HBO Max" ב-27 במאי 2021.
משתתפי הספיישל

ג'ניפר אניסטון
קורטני קוקס
ליסה קודרו
מאט לה-בלאנק
מת'יו פרי
דייוויד שווימר
משתתפי הספיישל > אורחים

BTS
אליוט גולד
ג'יימס מייקל טיילר
ג'יימס קורדן
ג'סטין ביבר
דייוויד בקהאם
טום סלק
כריסטינה פיקלס (אנ')
לארי הנקין (אנ')
ליידי גאגא
מגי וילר
מינדי קלינג
מלאלה יוספזאי
ניקולט שרידן
סינדי קרופורד
קארה דלווין
קיט הרינגטון
ריס וית'רספון
תומאס לנון (אנ')
הפקה > פיתוח

ב-12 בנובמבר 2019, נמסר על ידי "הוליווד ריפורטר" כי חטיבת הטלוויזיה של האחים וורנר שוקדת על הפקת ספיישל איחוד של הסיטקום האמריקאי "חברים" עבור שירות הזרמת המדיה החדש שלה, "HBO Max" שיכלול את כל צוות השחקנים והמפיקים המקוריים שחוזרים. ב-21 בפברואר 2020, הודגש על ידי וורנר מדיה כי הספיישל לא יהיה חלק מעלילת הסדרה המתוסרטת, ובמקום זאת במהלכו כל השחקנים והיוצרים המקוריים שיחזרו ישתפו את חוויותיהם מצילומי הסדרה.
פרק הספיישל הופק על ידי יוצרי התוכנית המקוריים, קווין ס. ברייט, מרתה קאופמן ודייוויד קריין, על ידי צוות השחקנים הראשי של הסדרה, ג'ניפר אניסטון, קורטני קוקס, ליסה קודרו, מאט לה-בלאנק, מת'יו פרי ודייוויד שווימר ועל ידי בן וינסטון, שאף אמון על בימוי הפרק. בנוסף, בהפקת הפרק מעורבת אף המחלקה לטלוויזיה לא-מתוסרטת ואלטרנטיבית של חטיבת הטלוויזיה של האחים וורנר.
הפקה > צילומים

צילומי פרק ספיישל האיחוד התקיימו בלוס אנג'לס, קליפורניה באולפן 24, המכונה גם "אולפן ה'חברים'" באולפני האחים וורנר, ברבנק, שם הסדרה צולמה מאז צילומי העונה השנייה. צילומי הפרק החלו באפריל 2021, לאחר שנדחו פעמיים. בפעם הראשונה במרץ 2020, לאחר שהתעתדו במקור להתחיל ב-23 במרץ 2020, ובפעם השנייה באוגוסט 2020. בשתי הפעמים, צילומי הפרק נדחו בעקבות התפרצות מגפת הקורונה בארצות הברית.
הפרק צולם בפני קהל לייב שכלל ברובו ניצבים וצופים שחוסנו נגד מגפת הקורונה.
שידור

הספיישל התעתד תחילה לעלות לשידור עם השקתו של שירות "HBO Max" ב-27 במאי 2020, יחד עם כל 236 פרקי הסדרה המקורית שעלו לשירות כתוכן בלעדי. ב-13 במאי 2021, הופץ קדימון ראשון שהודיע על תאריך השידור: 27 במאי 2021.
הערות שוליים

↑  Swift, Andy (May 13, 2021). "Friends Reunion Special Gets May Premiere Date on HBO Max — First Look". TVLine. Retrieved May 13, 2021.
↑  Goldberg, Lesley (November 12, 2019). "'Friends' Reunion Special in the Works at HBO Max (Exclusive)". The Hollywood Reporter. Retrieved April 14, 2021.
1 2  "The One Where They Got Back Together – WarnerMedia Pressroom". WarnerMedia. February 21, 2020. Retrieved February 29, 2020.
1 2 3  Andreeva, Nellie; Petski, Denise (February 21, 2020). "'Friends' Reunion Special Officially A Go At HBO Max With Cast Returning". Deadline Hollywood. Retrieved February 29, 2020.
↑  "Friends to reunite for one-off special on HBO Max". BBC News. February 22, 2020. Retrieved April 14, 2021.
1 2 3  "The Friends reunion has been filmed in Los Angeles: Here's what we know". BBC News. April 12, 2021. Retrieved April 14, 2021.
↑  Goldberg, Lesley (March 18, 2020). "'Friends' Reunion Special Delayed at HBO Max". The Hollywood Reporter. Retrieved April 14, 2021.
↑  White, Peter (April 2, 2021). "'Friends': HBO Max Reunion Special To Shoot Next Week". Deadline Hollywood. Retrieved April 14, 2021.
↑  Hibberd, James (May 13, 2021). "'Friends' Reunion Reveals First Teaser Trailer, Guest Stars and Premiere Date". The Hollywood Reporter. Retrieved May 13, 2021.
| חברים |
| --- | --- | --- |
| יוצרים | מרתה קאופמן • דייוויד קריין |  |
| שחקנים ראשיים | ג'ניפר אניסטון • מת'יו פרי • קורטני קוקס • דייוויד שווימר • מאט לה-בלאנק • ליסה קודרו |  |
| דמויות ראשיות | רייצ'ל גרין • צ'נדלר בינג • מוניקה גלר • רוס גלר • ג'ואי טריביאני • פיבי בופה |  |
| פרקים | האחרון • חברים: האיחוד |  |
| מוזיקה | שיר הנושא • Smelly Cat |  |
| סדרות המשך | ג'ואי |  |
הסמליל הרשמי
טקסס ריינג'רס (סוכנות אכיפת חוק)

| --- | --- |

ציור של אדם המשתייך לטקסס ריינג'רס משנת 1846
 מידע כללי
 מדינה:  ארצות הברית 
 תחום שיפוט:  טקסס 
 סוכנות אם:  Texas Department of Public Safety 
 תאריך הקמה:  17 באוקטובר 1835 
 סוכנות קודמת:  משטרת מדינית טקסס 
 מטה מרכזי:  אוסטין 
 אתר רשמי
 
מחלקת טקסס ריינג'ר (באנגלית: Texas Ranger Division), המכונה "טקסס ריינג'רס", היא סוכנות לאכיפת החוק בטקסס שמקום מושבה באוסטין וסמכותה משתרעת על פני כל מדינת טקסס. היחידה נוסדה ב-1823 ושימשה הן את רפובליקת טקסס ולאחריה את ארצות הברית. במהלך שנות קיומה טיפלה היחידה בפשעים שונים החל מרצח ועד לשחיתות פוליטית, שימשה כמשטרה לדיכוי מהומות, יחידת משמר למושל טקסס, איתור נמלטים מיד החוק, ושימשה אף כמיליציה להגנה מפני אויבים חיצוניים של טקסס.
הסוכנות כפופה למחלקת ביטחון הציבור של טקסס (באנגלית: TX DPS, Texas Department of Public Safety), מחלקה ברמת משרד ממשלתי בטקסס האחראית לאכיפת חוק ורישום כלי רכב במדינה.
מבנה מחלקת ביטחון הציבור של טקסס

חטיבת ניהול
חטיבת תמיכה מבצעית ותעופה
חטיבת חקירות פשיעה
יחידת הכנופיות
יחידת הסמים
היחידה לחקירות מיוחדות
החטיבה לתמיכת החקירות
חטיבת רישוי נהיגה
החטיבה ניהול מצבי חירום
חטיבת מימון
חטיבת היועץ הכללי
חטיבת משטרת התנועה של טקסס
חטיבת טכנולוגיית מידע
חטיבת המודיעין והמאבק בטרור
החטיבה לתמיכת אכיפת החוק
החטיבה ליחסים עם התקשורת והמידע הציבורי
חטיבת רישום
מחלקת טקסס ריינג'ר
טורנאליה

אנדרטה בעיירה לזכר חללי מלחמת העולם השנייה
טורנאליה (בסלובקית: Tornaľa; בהונגרית: Tornalja; נודעה בעבר בשם שפריקובו, בסלובקית: Šafárikovo) היא עיירה במחוז באנסקה ביסטריצה שבסלובקיה.
העיירה נמצאת בחלק הדרומי של סלובקיה בקרבת הגבול ההונגרי, הערים ההונגריות אשר נמצאות בקרבתה הן פוטנוק ומישקולץ והערים הסלובקיות שבקרבתה הן לושנץ ורימבסקה סובוטה (אנ'). העיירה נמצאת בנפת רבוצה (אנ') שבמחוז באנסקה ביסטריצה. העיירה שוכנת על גדות הנהר סלאנה וממוקמת על צומת דרכים חשוב של הכבישים הראשיים בגבול שבין סלובקיה להונגריה.
היסטוריה

האזור בו נמצאת העיירה היה מיושב כבר בתקופת הברונזה כפי שמעידים ממצאים ארכאולוגיים. טורנאליה נזכרת לראשונה משנת 1245 כאחוזה של האצילים טורנאי. העיירה נשלטה בידי האימפריה העות'מאנית כחלק מסנג'ק פילקובו בשנים 1554–1593 ו 1596–1686. לאחר הפשרה האוסטרו–הונגרית של 1867 החלה התפתחות כלכלית עצומה בעיירה, נסללו כבישים רבים שהפכו את העיירה למקום אסטרטגי שבו עוברות דרכי מסחר רבות.
עד מלחמת העולם הראשונה הייתה העיירה בתחומי הונגריה, אך בשנת 1920 בעקבות התפרקות האימפריה האוסטרו-הונגרית והסכם טריאנון העיירה סופחה לריבונות צ'כוסלובקיה. ב־2 בנובמבר 1938 בעקבות בוררות וינה הראשונה חזרה העיירה לריבונות הונגריה.
ב־19 במרץ 1944 נכנס הצבא הגרמני להונגריה. וב־21 באפריל 1944 הוכנסו יהודי העיירה לגטו, ב־4 ביוני 1944 הועברו היהודים לגטו במישקולץ ומשם גורשו בין 12 ל־15 ביוני 1944 למחנה ההשמדה אושוויץ שבפולין. ב־19 בדצמבר 1944 שוחררה העיירה בידי הצבא האדום וחזרה לשליטת צ'כוסלובקיה. מאז 1 בינואר 1993, בעקבות פירוק צ'כוסלובקיה, העיירה תחת ריבונות סלובקיה.
כלכלה ואוכלוסיית העיר

התושבים התפרנסו בעבר בעיקר מחקלאות וממסחר אך כיום התעסוקה מבוססת בעיקר סביב מפעלי תעשיית חומרי הבניין, המזון והבגדים. על פי מפקד האוכלוסין בשנת 2011 התגוררו בעיירה 7,509 תושבים ומהם:
| --- | --- |
הונגרים: 4331
סלובקים: 2262
לא מזוהה: 523
צוענים: 334
אחר: 59